


2


ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO
„DĖL PRITARIMO NUTRAUKTI ŠIAULIŲ MIESTO SAVIVALDYBĖS IR UAB „ALSVETA“ 2022 M. VASARIO 8 D. INVESTICIJŲ SUTARTĮ NR. SŽ-146“ PROJEKTO
AIŠKINAMASIS RAŠTAS

2023 m. gegužės 15 d.
Šiauliai


Pritarti, kad susitarime dėl Šiaulių miesto savivaldybės ir UAB „Alsveta“ 2022 m. vasario 8 d. investicijų Šiaulių pramoninio parko valstybinės žemės sklype sutarties Nr. SŽ-146 nutraukimo abipusiu susitarimu (toliau – Susitarimas) numatytomis sąlygomis nuo 2023 m. liepos 1 d. būtų nutraukta investicijų sutartis (toliau – Sutartis).
Taikyti Sutarties 15 punkte nustatytą atsakomybę ir reikalauti, kad Investuotojas per 1 mėnesį nuo Susitarimo įsigaliojimo dienos sumokėtų valstybinės žemės nuomos mokestį už valstybinės žemės sklypą (sklypo plotas – 0,5126 ha) adresu: Dubijos g. 187, Šiauliai, už laikotarpį nuo Sutarties ir Žemės nuomos sutarties įsigaliojimo iki Sutarties ir Žemės nuomos sutarties nutraukimo (mokesčio dydis – 835,38 Eur). 

Vadovaujantis Šiaulių miesto savivaldybės tarybos 2022 m. vasario 3 d. sprendimo Nr. T-8 „Dėl pritarimo pasirašyti Šiaulių miesto savivaldybės ir UAB „Alsveta“ investicijų sutartį“ 1 punktu, 2022 m. vasario 8 d. buvo pasirašyta Šiaulių miesto savivaldybės ir UAB „Alsveta“ investicijų Šiaulių pramoninio parko valstybinės žemės sklype sutartis Nr. SŽ-146. 2022 m. balandžio 20 d. Nacionalinė žemės tarnyba prie Aplinkos ministerijos ir Investuotojas pasirašė valstybinės žemės nuomos sutartį Nr. 31SŽN-139-(14.31.55.) (toliau – Žemės nuomos sutartis).
Pagal Sutarties 8.1 ir 8.2 papunkčius UAB „Alsveta“ (toliau – Investuotojas) į išsinuomotą žemės sklypą adresu Dubijos g. 187, Šiauliai (unikalus numeris 4400-4113-9358, plotas 0,5126 ha), Šiaulių pramoniniame parke įsipareigojo investuoti ne mažiau kaip 400 000,00 eurų ir sukurti 6 darbo vietas, užtikrinant, kad sukurtose darbo vietose darbuotojai dirbtų iki Sutarties galiojimo termino pabaigos. Investuotojas planavo statyti gamybinės paskirties pastatą su administracinėmis ir buitinėmis patalpomis, skirtą lengvųjų metalo konstrukcijų gamybai ir dažymui.

2023 m. sausio 5 d. Investuotojui buvo išsiųstas raštas Nr. SE-5 (registracija DVS „Avilys“) „Dėl informacijos pateikimo“, kuriame buvo prašoma pateikti informaciją apie vykdomus projektavimo darbus. Pagal Investicijų sutarties 8.3 papunktį įmonė per 12 mėn. įsipareigojo pasirengti projektą ir gauti statybą leidžiantį dokumentą. Į siųstą raštą Investuotojas neatsakė, todėl pakartotinai 2023 m. kovo 16 d. buvo išsiųstas dar vienas raštas Nr. S-1013 (registracija DVS „Avilys“) „Dėl investicijų sutarties vykdymo“, kuriame taip pat buvo prašoma pateikti duomenis apie Investicijų sutarties Nr. SŽ-146 8.3 papunkčio įvykdymą. Nesulaukus iš UAB „Alsveta“ atsakymų į abu raštus, 2023 m. gegužės 9 d. buvo suorganizuotas Šiaulių miesto savivaldybės investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo komisijos posėdis, kurio metu buvo susisiekta su Investuotoju. Jis patvirtino, kad  UAB „Alsveta“ finansinė būklė yra bloga ir įmonė neturi galimybės įgyvendinti investicijų sutartyje numatytų įsipareigojimų. Posėdžio pirmininkui pasiūlius sutartį nutraukti bendru sutarimu, UAB „Alsveta“ sutiko tai padaryti.
Investicijų sutarties 15 punktas numato, kad „jeigu Investuotojas nevykdo įsipareigojimų, nurodytų Sutarties 8.1–8.2 papunkčiuose, Investuotojui 9.1 papunktyje nurodytos lengvatos nesuteikiamos. Investuotojas turi sumokėti žemės nuomos ir nekilnojamojo turto mokestį nuo Žemės nuomos sutarties įsigaliojimo dienos.“. Šiuo atveju UAB „Alsveta“ turėtų sumokėti žemės nuomos mokestį, kuris sudaro 835,38 Eur).
Atsižvelgiant į aukščiau išdėstytus argumentus ir į 2023 m. gegužės 9 d. Investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo komisijos (toliau – Komisija) protokolą Nr. VAK-232 (registracija DVS „Avilys“), siūloma pritarti Investicijų sutarties nutraukimui abipusiu susitarimu, taikant sutartyje numatytą sankciją.

Teigiamos pasekmės: sklypas adresu Dubijos g. 187, Šiauliai, galės būti išnuomotas kitam investuotojui, kuris galės vykdyti investicijas ir kurti naujas darbo vietas.
Neigiamos pasekmės: neįvykdytos investicijos ir nesukurtos naujos darbo vietos.
Priėmus sprendimą, keičiami ar panaikinami galiojantys Savivaldybės teisės aktai. Nėra. 
Sprendimui įgyvendinti reikalingi priimti papildomi teisės aktai. Nėra.
Sprendimui įgyvendinti reikalingos lėšos. Nėra.
Sprendimo projekto antikorupcinis vertinimas. Neatliekamas.

